Toshkent viloyatining Chirchiq shahrida qotillik yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 16 mart kuni soat 12.00larda 9-mikrorayon 14-uyda yashovchi, muqaddam sudlangan, 1981 yilda tug‘ilgan I.Sh. uyida o‘zaro janjal oqibatida birga yashagan singlisi Ye.Yu. tanasining turli joylariga urib-tepib jarohat yetkazgan. Natijada Ye.Yu. kasalxonaga yotqizilgan va ko‘rsatilgan tibbiy muolajalarga qaramay vafot etgan. I.Sh. qo‘lga olingan.